Č. spisu: OU-BB-MPO-2026/001442-020 KO 
Z á p i s n i c a


z vyhodnotenia Osobitného ponukového konania, ktoré sa konalo 11.06.2026, v kancelárii č. 220, na majetkovoprávnom odbore Okresného úradu Banská Bystrica.

Predmetom Vyhlásenia elektronickej aukcie, bola ponuka na predaj nehnuteľností, k.ú. Sušany, obec Sušany, okres Poltár, vedených ako:
· stavba súp.č. 202 – rodinný dom na parc. č. 74, pozemok CKN,
· pozemok CKN parc. 74– zastavaná plocha a nádvorie o výmere 76 m2,
· pozemok CKN parc. 77 – zastavaná plocha a nádvorie o výmere 95 m2
zapísané na LV č.30 – spoluvlastnícky podiel ¼.

Nehnuteľnosti pripadli do vlastníctva štátu na základe Uznesenia Okresného súdu v Lučenci 14D/319/2020, Dnot 113/2020, z titulu odúmrte.  

Ponukové konanie bolo vykonané v súlade s ustanovením §8 ods.1 zákona 278/1993 Z.z. o správe majetku štátu v znení neskorších predpisov.

Primeraná cena v zmysle ustanovenia §8a ods.3 zákona 278/1993 Z.z., bola zistená Znaleckým posudkom č. 35/2024 zo dňa 08.07.2024, ktorý vypracovala znalkyňa Ing.arch. Anna Václavíková, so sídlom Ul. Kláštorná 531/15, 984 01 Lučenec - Opatová. Podľa citovaného znaleckého posudku bola všeobecná hodnota týchto nehnuteľností určená na 1.050,-  €.

Ponuka na prevod správy majetku štátu iným správcom bola zverejnená 27.09.2024 v Registri ponúkaného majetku štátu. V lehote stanovenej na doručovanie ponúk t.j. od 28.09.2024 do 28.10.2024, neprejavil záujem žiadny správca.

Následne boli s ponukou na uplatnenie zákonného predkupného práva oslovený podielový spoluvlastníci, ktorí o odkúpenie neprejavili v stanovenej lehote záujem.

Osobitné ponukové konanie sa uskutočnilo zverejnením v Registri ponúkaného majetku štátu, dňa 25.05.2026, s primeranou cenou 1.050,-€,. Na uverejnenú ponuku sa v určenej lehote (26.05.2026 – 08.06.2026) neprihlásil žiaden záujemca.

Komisia konštatovala, že Osobitné ponukové konanie bolo neúspešné. Nakoľko však došlo v zverejnenej ponuke k chybe v písaní, ponuka bude opakovaná za tých istých podmienok.

Zápisnicu vypracoval: Mgr. Ján Kornaj, MBA
V Banskej Bystrici, dňa 11.06.2026

